SUA prevăd un atac iminent al Iranului asupra Israelului. Tel Aviv amenință Teheranul cu lovituri asupra instalațiilor nucleare
Statele Unite și aliații lor cred că sunt iminente atacuri majore cu rachete sau drone din partea Iranului sau prin proxy împotriva unor ținte militare și guvernamentale din Israel, scrie Bloomberg, citând surse familiarizate cu informațiile, care au cerut să rămână anonime. Potențialul atac ar putea avea loc în următoarele zile, au mai arătat sursele citate. Israelul a dat semnale că va ataca Iranul, inclusiv instalații nucleare, dacă Teheranul va lansa lovituri directe asupra teritoriului israelian.